Nokkrum skrefum fram á við hefur venjulega fylgt nokkur skref afturábak þannig að ókunnugum virðist sem undarlegur norskur línudans sé í fullri sveiflu . En hagur strympu hefur vænkast síðan þá og í síðustu umferðum hefur rauðhvítum tekist að klifra upp í 5. sætið en þó í vænni fjarlægð frá Meistaradeildarsæti . Stigabilið í okkar eigin Rauða her eru þó massíf 27 stig og sjaldan ef nokkurn tímann verið eins mikið bil milli liðanna á þessum tímapunkti mótsins síðustu áratugi . Síðast þegar liðin mættust á Anfield með álíka stöðu í deildinni þá var það fyrir sléttum 30 árum er LFC voru ríkjandi Englandsmeistarar og Peter Beardsley setti þrennu í 4 - 0 sigri . Liverpool-menn munu auðvitað vona að sú verði rauninn á sunnudaginn þar sem að Man Utd hafa unnið síðustu tvo leiki sína þó bæðir væru reyndar á Old Trafford . Það má því alveg segja að þeir hafa verið að mæta mótiveraðir og vel undirbúnir þegar að mikið liggur við . Klopp hefur þó haft góðan tíma í þessari viku til að leggja upp gott leikskipulag og getur stillt upp afar sterku liði sem verður að öllum líkindum það sama og síðustu helgi . Mikið er af góðum fréttum varðandi endurkomur Fabinho , Matip , Lovren og annarra úr meiðslum þannig að það er að birta til á sjúkralistanum . Hitt atriðið sem MUFC þurfa að fá með sér er að sá De Gea sem hefur oft unnið leiki fyrir þá á árum áður mæti á svæðið en ekki sá oflaunaði og mistæki veiki hlekkur sem hefur verið á milli stanganna hjá þeim síðustu misserin . Það virðist sem að eftir hörmungar frammistöðu á HM 2018 að allt sjálfstraust hafi sogast úr Spánverjanum eins og sangríu í steggjaveislu á Ibiza . Við Púlarar vonum auðvitað að hann haldi uppteknum hætti með hlægilegum hörmungum en góður leikur hjá honum myndi gera mikið fyrir þá . Blaðamannafundir Klopp ræddi ýmislegt á blaðamannafundinum í gær og hægt er að horfa á það hér : Ole Gunnar hafði einnig ýmislegt að ræða og það má hlusta á hérna : Liverpool hafa ekkert annað að óttast í þessum leik heldur en óttann sjálfan og sína eigin djöfla . Rauðu djöflarnir gætu alveg gírað sig upp í góðan leik gegn okkur en ef allt er eðlilegt þá eigum við að sigra þá á Anfield . Leikurinn hefst klukkan 16:30 á morgun og minnum við að sjálfsögðu á heimavöll okkar , Sport & Grill í Smáralind . Boltatilboð yfir leikjum og um að gera að hafa samband uppá að panta borð . ] ] Það hefur því tekið tíu ár að rétta af tíma Hicks og Gillett og m.v. hversu hratt tekjur Liverpool hafa verið að aukast er ljóst að félagið ætti með réttu að vera enn ofar á þessum lista og verður það líklega fljótlega . Liverpool datt út af topp tíu listanum árið 2014 eftir að hafa misst af Meistaradeildarsæti enn eina ferðina tímabilið 2012 / 13 . Síðan þá hefur FSG hægt og rólega tekist að snúa rekstri félagsins við og náð að virkja miklu betur þá ótrúlegu og illa nýttu tekjuauðlind sem vörumerkið Liverpool er . Það munar núna £ 100m á Liverpool og Man Utd í stað £ 213m áður en Liverpool er nánast jafnt því sem Man City er að gefa upp sem tekjur . Deloitte dregur ekkert úr því hversu mikilvægt er að vera með í Meistaradeildinni og hvað þá að ná árangri þar Það er nokkuð ljóst að Man Utd mun ná sér á strik aftur og eru ekkert að fara af þessum lista þó þeir gætu á næstu 1 - 2 árum misst efsta sætið á Englandi í fyrsta skipti . Arsenal og Tottenham gætu átt erfiðara með að vera utan Meistaradeildarinnar . Chelsea er svo eins og litli bróðir Man City og PSG – bróðir frá annarri móðir ef svo má segja , enn eitt olíufélagið . ] ] Þáttur strax eftir leik og meirihluti pennanna samankomin í miðborg Sódómu . Einar og SSteinn sátu hjá á meðan Maggi tók stjórnvölin og fór yfir leikinn með pennum síðunnar . Stjórnandi : MaggiViðmælendur : Maggi Þórarins ( Beardsley ) , Eyþór , Daníel og Hannes . ] ] Mourinho tók hinsvegar óvænta stefnu í sínu byrjunarliði þar sem hin tvítugi Tanganga á kostnað Vertongen . Hans lið er svona . Pennar kop.is verða á Sport og Grill að horfa á leikinn vonumst til að sjá sem flesta ! ] ] Þið vitið hvern ég meina . Þegar Liverpool steinlágu 4 - 1 fyrir Spurs á Wembley var það meðal annars sárt vegna þess að Tottenham var það lið sem maður sá hvað helst fram á að Liverpool gæti steypt af stóli í topp fjórum pakkanum . Gengi Tottenham hafði byrjað að dala í deildinni þegar leið á tímabilið en þeir hugguðu sig við að þeir voru á hörku siglingu í Evrópu . Á sama tíma urðu Liverpool öflugri og öflugri . Gengi Tottenham í byrjun núverandi tímabils voru hörmun . Þeir unnu aðeins 3 af 12 fyrstu leikjum sínum og féllu út úr deildarbikarnum með tapi fyrir United . Hann er því miður ofboðslega góður í þessum myrku fræðum og það er undir Klopp komið að leyfa þessu ekki að hafa áhrifa á leikmenn okkar . Ég held að það vinni í alvöru með okkur að leikurinn sé á White Hart Lane , leikmenn finna meira fyrir því ef allur Anfield pirrast upp en ef útivallarhópurinn gerir það . Við óskum Sadio Mané til hamingju með að vera valin leikmaður ársins af knattspyrnu sambandi Afríku . Fyrir mér er bara ein spurning um byrjunarliðið : Verðlaunar Klopp Lallana fyrir frábæra frammistöðu á móti Everton eða mun vill þjálfarinn auka ógnina frá Oxlade-Chamberlain . En þetta er tímabilið þar sem hið góða sigrar , eftir margar orrustur við vonda karlinn . 2 - 0 fyrir Liverpool og málið er dautt . Kopverjar ættu að vita að flestir pennar síðurnar verða á Sport og Grill á morgun . Um að gera að mæta og taka þátt í rífandi stemmningu . Ég kemst ekki sjálfur , en biðla til lesenda sem mæta að skemmta sér vel og ávarpa þá félaga eingöngu sem „ Heims - og Evrópumeistara . “ ] ] Það er erfitt að hrífast með vægast sagt vafasömu Olíuríki sem dælir sjóðum ríkisins í rekstur Man City og beygir og brýtur þær reglur sem þarf til að koma liðinu í fremstu röð . Það er samt erfitt að meta að fullu hversu góður stjóri Guardiola er vegna þess að hann hefur alltaf stjórnað liðum með stjarnfræðilegt forskot á helstu keppinauta heimafyrir . Síðasta árið hans í Þýskalandi tapaði Bayern fyrir þriðja spænska liðinu í undanúrslitum , Athletico Madríd . Forskotið sem Man City hefur á leikmannamarkaðnum umfram Liverpool er svo galið að það er varla hægt að bera liðin saman , gerum það samt . Jurgen Klopp var þarna búinn að stýra liði Liverpool síðan í október 2015 en ekki búinn að kaupa neina leikmenn ennþá . Þeir byrja því að byggja sín lið upp í sama glugga sumarið 2016 en alls ekki frá sama byrjunarreit . Síðan þá hafa bæði félög átt í miklum viðskiptum , bæði kaup og sölur á leikmönnum . Frá þeim tíma er Jurgen Klopp tók við Liverpool hefur félagið keypt leikmenn fyrir £ 393,4m sem er ekki nema £ 266m minna en Man City er búið að kaupa undir stjórn Guardiola , £ 66,5m að meðaltali á leikmannaglugga . Þannig að þessi fjögur tímabil sem Guardiola hefur verið stjóri Man City hefur félagið keypt leikmenn fyrir £ 266m meira , selt fyrir £ 158m minna sem gerir £ 424m meira nettó eyðsla í leikmenn . Eruð þið líka farin að horfa á afrek Klopp vs Guardiola í aðeins öðru ljósi ? Klopp fékk næstum tímabil í forskot Jurgen Klopp tók við eftir að glugganum lokaði 2015 þannig að hann ber ekki ábyrgð á leikmannakaupum Liverpool það sumar og satt að segja er hann ekki sjálfur að finna réttu leikmennina til Liverpool , ekki frekar en Guardiola hjá Man City . En förum samt einu ári aftar til að skoða munin á kaupum og sölum liðanna frá tímabilinu sem Klopp tók við . Það var hundrað stiga tímabilið . Ederson , Bernardo Silva , Kyle Walker , Danilo , Benjamin Mendy og Aymeric Laporte komu allir í sama glugganum . Hann er líklega verðmætastur af þeim öllum í dag Svona var hópurinn sem Guardiola tók við árið 2015 vs liðið núna Markmannsstaðan er miklu betur mönnuð í Ederson en kaupverð markmanna City samanlagt er ekki langt frá því sem Alisson og Adrian kostuðu Liverpool . Miðvarðastaðan er ótrúlega vængbrotin hjá City m.v. kaupverð leikmanna í þeirri stöðu í tíð Guardiola og eins áður en hann tók við . City hefur eytt mun meira í miðverði í tíð Guardiola en Liverpool sama hvað þeir vilja mikið tala um kaupverðið á Van Dijk . Rodri er töluvert betri en Fernardo og Gundogan mun sterkari en Delph . Sóknarlínan er eins mun öflugri , fjölbreyttari og yngri núna en hún var 2015 . Liverpool liðið 2015 vs 2019 Jurgen Klopp tók við Liverpool liði sem endaði tímabilið 2014 / 15 með 6 - 1 tapi gegn Stoke City eftir 1 - 3 tap gegn Crystal Palace . Eins Tottenham sem var líkt og Liverpool að spila töluvert “ yfir getu ” . Hvað þá að skotinn hafi kostað minna ! Fabinho , Wijnaldum og Henderson er líklega vanmetnasta miðja í heiminum í dag . Þeir rótera reyndar mun meira en aðrir í liðinu en þetta er kjölfestan í liði sem hefur tapað einum leik af síðustu 58 leikjum og unnið Meistaradeildina í millitíðinni . Salah og Mané eru báðir betri en Coutinho en kostuðu samanlagt helmingi minna en fékkst fyrir Coutinho . Kaupverð núverandi samsetningar af Liverpool liðinu er samtals £ 488m eða £ 240,9m meira en liðið sem Klopp tók við . Það er magnað í ljósi þess að nettó eyðsla er að meðaltali £ 18,5m á þessu tímabili . Salan á Coutinho er “ bara ” helmingurinn af þeirri fjárhæð . Skömmu áður en Liverpool seldi Coutinho var félagið búið að selja bæði Suarez og Sterling . Það segir líka sitt um innkaupastefnu FSG að þarna eru bara tveir leikmenn sem létu samninginn renna út því ekki var hægt að losna við þá . Annar þeirra en Toure sem kom frítt og var ekki á löngum samningi og hinn er Daniel Sturridge . Þetta sýnir líka hvað Guardiola tók við þroskuðu liði árið 2016 . Hvað þá bikarkeppnirnar m.v. þá andstæðinga sem City hefur fengið undanfarin ár í þeim keppnum . Þeir fengu einhvernvegin Burton Albion í undanúrslitum deildarbikarsins í fyrra og unnu samanlangt 10 - 0 , vúhú . Þeir fengu Watford í úrslitum bikarsins og unnu 6 - 0 . Það er erfitt að bera saman svona ólíka stjóra sem hafa verið að gera svona ólíka hluti . Báðir tóku við uppeldisfélaginu í sínu fyrsta starfi . Hann kom með skýra hugmyndafræði og smíðaði eitt besta lið sögunnar á grunni þess liðs í bland við efnilegustu yngriflokka sögunnar ( auk auðvitað þeirra leikmanna sem Barca keypti ) . Þetta er svipað og við þekkjum úr Football Manager . Það hafa allir sem hafa spilað þann leik tekið við besta liðinu og farið beint í að keppa um alla stóru titlana . Næsta skref hjá Pep var ennþá minni áskorun í þýska boltanum þar sem hann tók við deildar - og evrópumeisturum FC Bayern . Það er hæpið að halda því fram að þeir hafi verið að keppa á jafnréttisgrundvelli en í Liverpool fékk Klopp í hendurnar alvöru tryllitæki sem þurfti aðeins að laga , mun stærra félag en Man City ef út í það er farið en ekki með olíuveldi á bakvið sig . Klopp er svo að sýna það hjá Liverpool að hann getur vel staðist það sem Pep er að gera á Englandi þrátt fyrir að taka við ódýrara liði og eyða 86% minna nettó á leikmannamarkaðnum . Þá erum við ekki farin að bera saman árangur þeirra í Evrópu . Hans lið hafa komist í úrslit í 50% tilvika þau ár sem Klopp hefur verið með lið í Meistaradeildinni frá 2013 og hitt árið fór hann í úrslit Evrópudeildarinnar . Magnað á tímum Messi , Ronaldo , PSG og Man City . Hvað með Guardiola í hlutverki Klopp ? Þessu verður aldrei hægt að svara en hann myndi klárlega standa sig vel og snarbæta hvaða lið sem er . Á því er engin vafi . Eins og staðan er núna er mjög gott að Klopp er stjóri Liverpool . ] ] Þessi tapleikur Everton í gærkvöldi er mögulega sá versti í nágrannaslag gegn Liverpool frá upphafi og það er svo sannarlega af nægu að taka . Rauði herinn er reglulega að fá til sín unga og efnilega leikmenn en það sem gerir þessi kaup öllu áhugaverðari er að Hardy er öllu eldri en gengur og gerist með slíkt sýsl . Joe Hardy leysir ráðgátur utan fótboltavallarins með Frank bróður sínum Þeir sem vilja sá smá brot af því besta hjá Joe Hardy hjá Brentford B þá gefur þetta þúvarp smá innsýn í hans leikstíl en hann ku vera klassískur stræker í lágvaxnari kantinum en lúnkinn við að klára færin : Í öðrum fregnum má því við bæta að það var tvöfaldur bikardráttur fyrir karla - og kvennalið Liverpool í dag . Karlalið Rauða hersins tryggði sér annan bikarleik með sigurmarki Curtis Jones í borgarslagnum og munu í verðlaun hljóta útileik gegn annað hvort Shrewsbury eða Bristol City sem þurfa að mætast að nýju eftir 1 - 1 jafntefli um helgina . Það einvígi verður útkljáð 14. janúar og mun annað hvort liðið taka á móti Evrópu - og heimsmeisturum Liverpool á bilinu 24. - 27. janúar . Að vísu þurftum við að sjá á eftir Milner ganga af velli strax á 9. mínútu , líklega tognaður í læri . Hinumegin fékk Origi líklega hættulegasta færið , en Pickford varði í horn . Á 70. mínútu kom önnur skipting okkar manna , en þá kom Oxlade-Chamberlain inná fyrir Takumi Minamino . Ox vann boltann úti á kanti , sendi á Origi sem spilaði upp að vítateigshorninu , tók nett samspil við Jones á vítateigslínunni , þóttist ætla að spila inn í teig en lék svo boltanum aftur á Jones sem var rétt fyrir utan teiginn . Liðið sigldi þessu síðan í höfn á öruggan hátt , og ég efast um að Adrian hafi spilað jafn leiðinlegan og viðburðarlítinn hálfleik á ferlinum . Gomez stýrði vörninni eins og herforingi með áratuga reynslu á bakinu ( hann er 22 ja ára ) . Phillips var kannski ekki alveg jafn öruggur og Gomez , enda að spila sinn fyrsta aðalliðsleik fyrir félagið , en var engu að síður að spila afskaplega vel . Chirivella – sem við skulum muna að hefur spilað sem fyrirliði Liverpool – átti bara fínasta leik á miðjunni . Elliott átti líka fínan leik . Síógnandi . Það er líka rétt að taka fram að hann er yngsti leikmaður til að skora gegn hinum bláklæddu síðan Robbie Fowler nokkur skoraði gegn þeim í leik árið 1994 , en hann var þá tveim dögum yngri en Jones er núna . Eftir á að hyggja hefði alveg mátt segja að það hefði mátt hvíla Milner , enda hljóp hann einhverja 13 kílómetra í leiknum á fimmtudaginn . Williams hafði spilað einn aðalliðsleik , leikir Jones með aðalliðinu eru teljandi á fingrum annarar handar . Næsti leikur er eftir 6 daga , en þá heimsækja okkar strákar Spurs . Semsagt , okkar menn komnir í næstu umferð í FA bikarnum . Það verður væntanlega dregið annað kvöld , eftir að Arsenal og Leeds eigast við á Emirates . Í millitíðinni fögnum við enn einum sigrinum á Everton ! ] ] Afar jákvætt að Ox sé metinn hæfur til að vera á bekknum . Annars gætum við alveg séð hann , Mané eða Henderson fá mínútur ef það hallar eitthvað á okkar menn . Þess má geta að Everton stilla upp nánast sínu sterkasta liði : Það verður því áhugavert að sjá hvort að B-lið Liverpool sé líka umtalsvert betra en A-lið Everton .